анекдоти за Трактористи
Вече трети ден Вин Дизел чакаше да дойдат частите за трактора. Обстановката в гаража на кооперацията беше тягостна, закъсняваха с пръскането. Откакто цените на петрола паднаха, никой не търсеше Вин Дизел за роли ... някак евтино им звучало. Благодарение на опита от "Бързи и яростни" си намери работа като тракторист в една земеделска кооперация край Айтос. Беше честна и почтена работа, но нямаше и помен от блясъка на Холивуд. Сега му казваха Ванчо Нафтата.
- Нафта! - провикна се един от колегите му от другия край на гаража.
- Няква жена те търси по телефона!
- Какво иска? - изкъркори гласът му като счупено ЮМЗ.
- От "Бразди" била, пита дали си искал да участваш.
Ванчо се усмихна, приличаше на забравена на дъжда торба цимент. Късметът му се усмихна отново, връщаше се в голямата игра...